Plan International

Plan International (mallonge Plan) estas internacia neregistara, neprofitcela organizaĵo laboranta en 50 landoj en Afriko, Azio, Norda kaj Sudameriko por protekti infanajn rajtojn.  En 2013, la agadoj de la organizaĵo atingis 78 milionojn da infanoj en  komunumoj.  La organizaĵo estas unu el la plej grandaj en la mondo fokusitaj pri infanoj, kun proksimume 600 000 volontuloj kaj 21 naciaj organizaĵoj respondecaj pri kolektado de mono kaj informado de la loĝantaro en siaj landoj. 

Temas pri nereligia kaj ideologie sendependa evolu-kunlabora kaj humanitara helpo- organizo dediĉita al la antaŭenigo de la rajtoj kaj ŝancoj de infanoj tutmonde, precipe egalajn ŝancojn por knaboj kaj knabinoj. 

La organizaĵo emfazas komunuman engaĝiĝon kiel rimedon por kontentigi la bezonojn de infanoj tra la mondo. La NRO fokusiĝas al edukado, ekonomia sekureco, akvo kaj sanitaraĵoj, sano, seksa sano (inkluzive de HIV), krizhelpo kaj infanprotekto. Ĝi trejnas specialistojn pri katastrofpreteco, respondo kaj resaniĝo, kiuj provizis helpon en multaj landoj, inkluzive de Ĉinio, Haitio , Kolombio  kaj Japanio .

La organizaĵo estas agnoskita de la Ekonomia kaj Socia Konsilio de Unuiĝintaj Nacioj kiel privata kaj sendependa organizaĵo kaj estas membro de la Konsila Komitato de Neregistaraj Organizoj ĉe UNICEF ekde 1987.

 Referencoj 

 Eksteraj ligiloj 



Kategorio:Infanrajtaj organizaĵoj
Kategorio:Organizaĵoj fonditaj en 1937
Kategorio:Internaciaj karitataj organizaĵoj